Woede ná wrede aanval op robwelpie | Maroela Media
'n Video van 'n robwelpie wat oënskynlik wreed deur twee jong mans mishandel word, het sosialemediagebruikers warm onder die kraag.
In die video kan twee mans gesien word wat die kamera in 'n stadium van die een na die ander verskuif. Hulle gebruik alkohol op die video en probeer dit ook in 'n stadium vir die hulpelose en bebloede dier voer.
Op die video word die rob, wat vasgekeer is in 'n afskorting op 'n boot, herhaaldelik met 'n mes gesteek en op die kop en snoet gekap. Hy word ook aan die stert opgetel en telkemale baie hard teen die boot vasgeslaan. Die welpie probeer keer op keer desperaat uit sy omstandighede ontsnap.
Op die video kan gehoor word hoe die mans krutaal gebruik en een van die mans die ander aanmoedig met die woorde: "My broer, swing hom!
Louise van Zyl, van die Nasionale Dierebeskermingsvereniging (NDBV) in Swartland en die Weskus, het gesê die vereniging is van plan om 'n klag van dieremishandeling teen die man op die video aanhangig te maak.
Van Zyl het bygevoeg dat dit in dié stadium nog onduidelik is presies wanneer en waar die voorval plaasgevind het, maar vorm dit deel van hul ondersoek.
Sosialemediagebruikers het behoorlik uitgevaar in reaksie op die video. Een gebruiker skryf: "Wat gaan aan met mense vandag? Onskuldige diere word aangerand deur wrede mense. Dit maak mens siek."
'n Ander meen: "Doen dieselfde aan hulle en kyk of hulle daarvan hou, siek." Nog 'n gebruiker beweer vissermanne skiet gereeld robbe in die St. Helenabaai-omgewing. "Hul karkasse met skietwonde spoel gereeld uit op die strand. Dit maak my kwaad." Ander gebruikers het op dié plasing gereageer en gesê hulle sien dieselfde verskynsel op Dwarskersbos en Paternoster.
Die NDBV in Kaap die Goeie Hoop het op hul Facebook-blad geskryf dat hulle met hulp van die publiek een van die mans kon opspoor, asook die boot wat tydens die voorval gebruik is.
"Ons sal seker maak die dier se lyding was nie verniet nie, dat die mense wat betrokke was aangekeer word en dat aanklagte van dieremishandeling teen dié wat betrokke was in dié bose daad gelê word."
Konviskeer die boot ook.
Hoekom is mense verbaas hieroor ?
Dit is hoe dinge werk hier in ons pragtige land.
Gee vir hulle grond hulle wil boer….
Willie Witwaks · 1 jaar gelede
Ek se nog altyd: mense wat hulpelose diere mishandel sal ook nie skroom om MENSE seer te maak as hul die geleentheid kry nie. Hoe kan mens 'n 'n dier vir eie vermaak vergruis!??? Gewetenlose skuim!!
Asb NDBV, maak 'n voorbeeld van die twee, ons het nie sulke mense in ons samelewing nodig.
Endika · 1 jaar gelede
Ek hoop hulle kry die hoogste straf en hul boot/visvang lisensie vir ewig weg geneem. Die wreedaards se naam en blyplek is bekend. Ek hoop ń paar diere aktiviste besoek hulle spoedig.
Hoop hulle word swaar gestraf, dit is SIEK!
Asb vang daardie gemors!!!
MT · 1 jaar gelede
Warm onder die kraag is 'n "under statement" Daar moet 'n voorbeeld van die 2 gemaak word.
Trane in die oë... · 1 jaar gelede
Het toevallig hierdie video vanaand met my 2 seuns gekyk… Het eers gedink dit sal die 'oulike' videos wees… My seuns was sprakeloos, en het met blink, hartseer oë na my gekyk en gevra 'hoekom?', te sien hulle die stille trane wat van my wange afstroom. Hierdie mamma kon nie antwoorde gee oor hoekom die mensdom só wreed moes wees nie. Maar hulle het my ten minste belowe hulle sal nooit so iets aan 'n died of persoon doen nie, en sal toesien dat dit nooit in hulle teenwoordigheid deur ander gedoen word nie.